ગામમાં એક મહારાજ પધાર્યા. એ ગીતાધર્મનો પ્રચાર કરતા હતા. ગીતાનું નાનકડું પુસ્તક એમની પાસે હતું. આ પુસ્તક એ એક દાબડામાં રાખતા હતા. એક વખત હું મહારાજનાં દર્શન કરવા ગયો. શિષ્યે કહ્યું: ‘મહારાજ બાજુના ઓરડામાં પૂજા કરે છે. તમે અહીં બેસો.’ હું ગાદી પાસે બેઠો અને આસપાસ પડેલાં પુસ્તકો જોવા લાગ્યો. એવામાં શિષ્યે કહ્યું: ‘શેઠ, બીજું તો ઠીક, પણ પેલા દાબડાને અડકતા નહીં. એમાં મહારાજની ગીતા પડી છે. એે ઉઘાડવાનો પ્રયત્ન કરશો તો કદાચ પસ્તાશો.’